477 प्रतिभाएं सम्मानित, 27 भामाशाहों का अभिनंदन
कम्युनिटी रिपोर्टर | उदयपुर
मेनारियादर्पण न्यास मेनारिया समाज ग्राम चीरवा के साझे में रविवार को चीरवा में प्रतिभा सम्मान समारोह हुआ। इसमें समाज की 477 प्रतिभाओं को सम्मानित किया गया। 27 भामाशाहों का शॉल ओढ़ाकर अभिनंदन किया गया। समारोह में समाज के उत्थान के लिए कई निर्णय भी लिए गए।
न्यास के महामंत्री औंकार लाल मेनारिया ने बताया कि हर माह ग्रामीण क्षेत्र में कॅरियर शिविर लगाने, टेलीफोन पर दस काउंसलर सप्ताह में एक दिन दो घंटे मार्गदर्शन देने, समाज के आर्थिक रूप से कमजोर छात्रों के शैक्षणिक प्रयोजन के लिए गोद लेने आदि निर्णय लिए गए। इसके साथ ही समाज जनों ने लिखित में सुझाव भी दिए। समारेाह में सरकारी स्कूलों में अध्ययरत 20 छात्राओं सहित सौ छात्र छात्राओं को एक लाख 14 हजार रुपए के नकद पुरस्कार दिए गए। इस दौरान समाज के छात्रावास के लिए समाजनों ने आर्थिक सहयोग की घोषणाएं की। मुख्य अतिथि डॉ. गोरांग पानेरी थे। अध्यक्षता अखिल भारतीय मेनारिया ब्राह्मण समाज के अध्यक्ष गणपतलाल मेनारिया ने की। विशिष्ट अतिथि खेलकूद प्रकोष्ठ के प्रभारी जसराज मेहता, गोपाल आश्रम बड़ीसादड़ी के महंत बंशीधराचार्य, कर्नल जीएल पानेरी, डॉ. मोहन मेनारिया, डॉ. कृष्णा मेनारिया, डॉ. मार्कण्डेय मेहता, मधुमति मेनारिया, धनराज शर्मा, दिनेश पानेरी, लक्ष्मीलाल मेनारिया थे। इस मौके पर न्यास अध्यक्ष रामचंद्र मेनारिया, समाज अध्यक्ष गणपतलाल मेनारिया, ललित मेनारिया, भंवरलाल मेनारिया, पूरण मेनारिया आदि उपस्थित थे।
उदयपुर. मेनारियादर्पण न्यास मेनारिया समाज ग्राम चीरवा के साझे में सम्मानित समाज की प्रतिभाएं। फोटो: भास्कर
hin_Deva kas_Deva hin_Deva hin_Deva bho_Deva